open-index/open-wikipedia-markdown huggingface dataset:
Handknattleiksárið 1950-51

**Handknattleiksárið 1950-51** var keppnistímabilið í íslenskum handknattleik sem hófst haustið 1950 og lauk sumarið 1951. Valsarar urðu  Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.
## Karlaflokkur
### 1. deild
Valsmenn urðu Íslandsmeistarar á fullu húsi stiga eftir sigur á Ármanni í lokaleik, 12:7. Keppt var í sex liða deild með einfaldri umferð. 

Afturelding féll í 2. deild.

### 2. deild
Tekin var upp keppni í 2. deild. KR fór með sigur af hólmi og tryggði sér sæti í 1. deild.  Keppt var í þriggja liða deild með einfaldri umferð. 

## Kvennaflokkur
### 1. deild
Framarar urðu Íslandsmeistarar í meistaraflokki kvenna annað árið í röð. Leikin var einföld umferð í fimm liða deild.

## Landslið
Engir formlegir landsleikir fóru fram á tímabilinu.
Tölvumiðlun

**Tölvumiðlun** var íslenskt hugbúnaðarfyrirtæki sem var stofnað árið 1985. Hjá fyrirtækinu störfuðu um 30 manns.

Advania keypti fyritækið árið 2015.

## Saga
Einn af hornsteinum Tölvumiðlunar var samningur við Tölvuþjónustu sveitarfélaga um samræmt bókhaldskerfi fyrir sveitarfélög til notkunar á einkatölvum. Frá því haustið 1985 hafa yfir fjölmörg sveitarfélög og fyrirtæki notað SFS fjárhagskerfið.

**Launakerfi**

Árið 1987 keypti Tölvumiðlun fyrirtækið Huga hf. og viðskiptasambönd þess. Helsta söluvara Huga hf. var launakerfi og þjónustusamningar því tengdir. Þróun launakerfisins skilaði mjög góðum árangri og árið 1990 gerði Tölvumiðlun samning við 24 sjúkrahús um nýja gerð launakerfis sem síðar varð að útbreiddasta launakerfi landsins, H-laun. 

**Heilbrigðislausnir**

Á árinu 1988 setti Tölvumiðlun upp upplýsingakerfi fyrir sjúkrahús ásamt skrifstofukerfi fyrir ritara. Í framhaldi af uppsetningu upplýsingakerfa sjúkrahúsa hóf Tölvumiðlun markaðssetningu á hinum ýmsu hugbúnaðarkerfum fyrir sjúkrahús. 

Kerfin voru kynnt undir heitinu HUS (Heildar Upplýsingakerfi Sjúkrahúsa). Um var að ræða göngudeildarkerfi fyrir hinar ýmsu deildir sjúkrahúsa ásamt leguskráningarkerfi. Tölvumiðlun hefur átt mikið og gott samstarf við Sjúkrahús Reykjavíkur, nú Landsspítalann Háskólasjúkrahús, sem hefur allt frá 1995 notað LEGU legudeildarkerfi og HUS-RIS bókunarkerfi fyrir röntgendeildir. 

Þjónusta tengd heilbrigðisgeiranum var færð að mestu yfir í annað félag, eMR hugbúnað og sameinað starfsemi Gagnalindar hf. og heilbrigðissviðs Hugvits hf. Árið 2003 var eMR selt TM Software. 

**Sérlausnir**

Skömmu eftir 1990 hófst samvinna við Fasteignamat Ríkisins þar sem ýmis kerfi voru unnin í samvinnu við tölvudeild fasteignamatsins. Þessi kerfi halda utan um allt fasteignamat, skráningu á þeim, lýsingu í smáatriðum á húsnæði ásamt ýmsum uppflettimöguleikum fyrir fasteignasala og aðra notendur þessara gagna. Ýmist með sérkerfum eða í gegnum internetið. 

Í framhaldi af þessari vinnu hefur Tölvumiðlun unnið þinglýsingarkerfi fasteigna í samvinnu við Dómsmálaráðuneytið. Þetta kerfi heldur utan um allar þinglýsingar og skráningar á fasteignum og lausafé. Kerfið hefur verið sett upp hjá sýslumönnum um land allt. 

**Eignarhald**

Eigendur Tölvumiðlunar voru Brynjar Gunnlaugsson, Daði Friðriksson og Gissur Ísleifsson, sem allir höfðu starfað hjá félaginu um árabil.
Guðfinna Þorsteinsdóttir

**Guðfinna Þorsteinsdóttir** (1891 – 1972) var íslensk skáldkona sem gaf út ljóð og frásöguþætti undir skáldanafninu **Erla skáldkona**. 

Guðfinna fæddist á Skjögrastöðum á Völlum. Foreldrar hennar voru Rannveig Sigfúsdóttir (1869-1952) frá Skjögrastöðum og Þorsteinn Eiríksson (1860-1929) frá Gröf í Eiðaþinghá. 

Átta ára gömul var Guðfinna send í fóstur til Krossavíkur í Vopnafirði. Árið 1917 giftist Guðfinna Pétri Valdimari Jóhannessyni (1893-1953) frá Syðri-Vík. Þau hófu búskap sinn á heiðarbýlinu Brunahvammi í Fossdal í Vopnafirði.
 
Eftirfarandi vísu orti Guðfinna í Brunahvammi:
 
: **Kvöld í sveit**
: Hofsá rennur hægt að sævi,
: hvamminn fyllir nið.
: Fuglakvak í kjarri rýfur
: kvöldsins þögn og frið.

Guðfinna og Valdimar fluttust nokkrum sinnum búferlum í hjúskapartíð sinni. Í Brunahvammi voru þau frá 1917-1922, þaðan fluttust þau til Hróaldsstaða, árið 1924 flutti svo fjölskyldan að Felli þar sem þau bjuggu í þrjú ár. Árið 1927 fluttu þau svo í Teig þar sem fjölskyldan bjó til ársins 1954. Guðfinna og Valdimar eignuðust níu börn.

Guðfinna, undir skáldanafninu Erla, gaf út bækurnar *Hélublóm* (1937), *Fífulogar* (1945), *Slagur vindhörpunnar* (þýðing á skáldsögu William Heinesen) (1956), *Völuskjóða* (1957), *Æfintýri dagsins* (1958) og *[[Vogrek]]* (1959).
Bambara

**Bambara** (Bamanankan, bamana) er tungumál sem talað er í Malí af 10 milljón manns, þar af er mikill minnihluti af ættbálki Bambara sem hefur málið að móðurmáli og er því bambara annað tungumál langflestra.

Einnig talað nokkuð í Senegal, Búrkína Fasó og Fílabeinsströndinni.

Ritmálið hefur í gegnum tíðina stuðst við ólík stafróf og tekið miklum breytingum.

Flokkast til Mande-mála.
Lýtingur Arnbjarnarson

**Lýtingur Arnbjarnarson** landnámsmaður nam Vopnafjarðarströnd eystri, Böðvarsdal og Fagradal. Hann bjó í Krossavík.
Bandalag íslenskra skáta

**Bandalag íslenskra skáta** (stofnað 6. júní 1924) eru landssamtök skáta á Íslandi. Samtökin urðu meðlimur að alþjóðlegu skátahreyfingunni 29. ágúst 1924. BÍS rekur skátamiðstöð að Úlfljótsvatni sem hefur hýst landsmót skáta, sumarmót og sumarbúðir. Innan skátamiðstöðvarinnar er 5000 manna tjaldstæði og 10 metra klifurturn.

## Saga
Skátastarf á Íslandi hófst líklega í kringum 16. júlí 1911 þegar Ingvar Ólafsson, skáti í Danmörku, undirbjó stofnun skátafélags sem varð að veruleika ári síðar undir nafninu Skátafélag Íslands. Í kjölfarið var skátafélag stofnað 23. apríl 1913 í Reykjavík, 22. maí 1917 á Akureyri og 1920 á Eyrarbakka. Tveimur árum síðar, 7. júlí var fyrsta kvenskátafélag íslands Kvenskátafélag Reykjavíkur stofnað.

6. júní 1924 var landsamband drengskáta stofnað undir nafninu Bandalag íslenskra skáta og fékk inngöngu í skátahreyfinguna sama árs. Fyrsti skátahöfðingi hennar var Axel W. Tulinius. Landsamband kvenskáta var stofnað meira en áratug síðar 23. mars 1938 undir nafninu Kvenskátasamband Íslands. Þremur árum síðar fær landsamband drengskáta jarðréttindi yfir Úlfljótsvatni. 

1944 gengu skátafélög kvenskáta inn í Bandalag skáta og urðu þar með fyrsta landsamband kven- og drengskáta í heiminum.

## Landsmót skáta á Íslandi
Landsmót skáta hafa verið haldin á Íslandi síðan 1925. Landsmótin voru upphaflega haldin á fjögurra ára fresti en nú eru þau haldin á þriggja ára fresti. Nýleg skátamót á íslandi eru:

## Skátafélögin
Skátafélög á Íslandi eru eftirfarandi:

* Skátafélag Akraness, Akranes
* Skátafélagið Árbúar, Árbæ Reykjavík
* Skátafélag Borgarness, Borgarnes
* Skátafélagið Eilífsbúar, Sauðárkrókur
* Skátafélagið Einhverjar/Valkyrjan, Ísafjörður
* Skátafélagið Farfuglar, Breiðdalsvík
* Skátafélagið Faxi, Vestmanneyjum
* Skátafélagið Fossbúar, Selfoss, 
* Skátafélagið Garðbúar, Bústaðahverfi Reykjavík
* Skátafélagið Hafernir, efra Breiðholt Reykjavík
* Skátafélagið Heiðabúar, Keflavík
* Skátafélagið Hraunbúar, Hafnarfjörður
* Skátafélagið Klakkur, Akureyri
* Skátafélagið Kópar, Kópavogi
* Skátafélagið Landnemar, Hlíðar Reykjavík
* Skátafélagið Mosverjar, Mosfellsdalur
* Skátafélagið Örninn, Grundarfjörður 
* Skátafélagið Segull, neðra Breiðholt
* Skátafélagið Skjöldungar, Laugardalur
* Skátafélagið Stígandi, Búðardalur
* Skátafélagið Strókur, Hveragerði
* Skátafélagið Svanir, Álftanes
* Skátafélagið Vífill, Garðabær
* Skátafélagið Vogabúar, Grafarvogur
* Skátafélagið Ægisbúar, Vesturbær Reykjavík

Skátafélög starfandi fyrir skáta eftir þátttökualdur

* Skátafélagið Radíóskátar
* Skátafélagið Sólheimar, Sólheimum

## Heimildir
* Skátaannáll 1912-1972
* Upphaf skátahreyfingarinnar á Íslandi
Böðvarsdalur

**Böðvarsdalur** í Vopnafirði er stærsti dalurinn sem skerst inn í fjalllendið á milli Vopnafjarðar og Fljótsdalshéraðs og liggur vestan við Hellisheiði eystri. Nú liggur vegur úr dalnum upp á heiðina en ráðgert hefur verið að gera jarðgöng, Vopnafjarðargöng, úr Böðvarsdal til Héraðs.

Í Böðvarsdal er bærinn Eyvindarstaðir. Samkvæmt Vopnfirðinga sögu fór Eyvindastaðabardagi þar fram. Eyvindur bóndi á Eyvindarstöðum stöðvaði bardagann með setstokk sínum. Í dalnum var einnig bærinn Böðvarsdalur, sem nú er í eyði, sagður kenndur við Böðvar nokkurn sem þar bjó á landnámsöld, og á að hafa verið til söguþáttur af honum.

## Tenglar
* Böðvar í Böðvarsdal. Á snerpu.is.
Krossavík (Vopnafirði)

**Krossavík** í Vopnafirði er landnámsbær sunnan til í firðinum. Landnámsmaður í Krossavík var Lýtingur Arnbjarnarson. Hann nam Fagradal, Böðvarsdal og bjó í Krossavík.

Einnig nam Eyvindur vopni land á Vopnafirði. Hann nam Vesturárdal allan og bjó í „Krossavík hinni iðri“, eins og stendur í Landnámu, en sá bær heitir nú Syðri-Vík.
Oswald Spengler

**Oswald Manuel Arnold Gottfried Spengler** (29. maí 1880 – 8. maí 1936) var þýskur sagnfræðingur og heimspekingur. Hann er þekktastur fyrir rit sitt *Hnignun Vesturlanda* (*Der Untergang des Abendlandes*) sem kom út árið 1918.
Vogrek

**Vogrek** er bók með frásagnarþáttum eftir Guðfinnu Þorsteinsdóttur eða **Erlu skáldkonu** sem út kom 1959. Bókin hefur að geyma  frásagnarþætti ýmiss konar af þjóðlegum toga og var gefin út af Bókaútgáfunni Iðunni og var prentuð í Prentsmiðjunni Odda í Reykjavík.

## Helstu þættir Vogreka
* Frásagnarþáttur af maddömu Ólöfu í Krossavík
* Sigurður í Hólseli
* Frásagnir af maddömu Önnu og séra Þorvaldi Ásgeirssyni í Hofteigi
* Minningarbrot um Ingibjörgu Jónsdóttur
* Solveig og Jónína
* Sagnir af séra Hjálmari á Hallormsstað
* Elísabet Jónsdóttir
* Björg Eyjólfsdóttir
* Sagnir af Lyga-Steini
* Dulrænar frásagnir
Magnús Kristjánsson

**Magnús Júlíus Kristjánsson** (18. apríl 1862 – 8. desember 1928) var íslenskur athafna- og stjórnmálamaður, alþingismaður í rúma tvo áratugi og fjármálaráðherra 1927 – 1928.

Magnús var fæddur á Akureyri, sonur Kristjáns Magnússonar húsmanns þar og konu hans Kristínar Bjarnadóttur. Hann lærði beykisiðn og lauk prófi í þeirri iðngrein í Kaupmannahöfn 1882. Hann vann síðan að verslunarstörfum á Akureyri og rak eigin útgerð og verslun þar frá 1893 til 1917. Árið 1918 varð hann forstjóri Landsverslunarinnar og gegndi því starfi til 1927.

Hann var alþingismaður Akureyringa 1905-1908 og aftur frá 1913-1922 og síðan landskjörinn þingmaður frá 1926 til dauðadags. Hann átti einnig lengi sæti í bæjarstjórn Akureyrar. Framan af sat Magnús á þingi fyrir Heimastjórnarflokkinn en gekk í Framsóknarflokkinn þegar hann var stofnaður og varð einn af forystumönnum hans. Hann var formaður miðstjórnar flokksins frá 1926. Þann 28. ágúst 1927 tók hann við starfi fjármaálaráðherra í ríkisstjórn Tryggva Þórhallssonar. Hann dó í Kaupmannahöfn í desember 1928 eftir að hafa verið skorinn upp við innvortismeini og tók Tryggvi sjálfur við embætti fjármálaráðherra til bráðabirgða en síðar Einar Árnason.

Kona Magnúsar var Dómhildur Jóhannesdóttir.

## Heimildir
* 
*
Fjölvaskipun

**Fjölvi** eða **fjölvaskipun** er í tölvunarfræði skipun sem er skal skipt út fyrir fyrir fram skilgreinda runu setninga, sem nefnist *fjölvaskilgreining* eða *fjölvi*. Lisp-forritunarfjölskyldan hentar vel til *fjölvaforritunar* og eru fjölvar mikið notaðir í Lisp-mállýskum eins og Common Lisp, Clojure, Scheme og Racket. Dæmi um fjölvaskilgreiningu á ef-ekki í Clojure væri:


```clojure
(defmacro ef-ekki
   ([skilyrði þá] 
    `(ef-ekki ~skilyrði ~þá nil))
   ([skilyrði þá annars]
    `(if (not ~skilyrði) ~þá ~annars)))
```


Sem mætti nota sem svo:

```clojure
(ef-ekki (zero? 0)
   '(0 er ekki núll.)
  '(0 jafngildir núlli.))
 ;; ⇒ (0 jafngildir núlli.)
```


Sem þenst svona út:

```clojure
(macroexpand-1 '(ef-ekki (zero? 0) '(0 er ekki núll.) '(0 jafngildir núlli.)))
 ;; ⇒ (if (clojure.core/not (zero? 0)) (quote (0 er ekki núll.)) (quote (0 jafngildir núlli.)))
```


## Tengt efni
* Endurvísandi fjölvien:
* Sammyndunen:

## Tilvísanir
Verðbætur

**Verðbætur** eru heiti á sérstökum, breytilegum vöxtum, sem notaðir eru til að tryggja verðgildi fjárskuldbindinga, bankainnistæða, lána o.s.frv. með viðmiðun við ákveðna vísitölu. Verðtrygging láns felst í að reikna verðbætur á afborganir eða höfuðstól lánsins.

## Tenglar
*
Liza Lapira

**Liza Lapira** (fædd 3. desember 1981) er bandarísk leikkona sem er þekktust fyrir hlutverk sín í NCIS og Huff.

## Einkalíf
Lapira fæddist í Queens í New York-borg í Bandaríkjunum.  

## Ferill
Fyrsta hlutverk Lapira var í kvikmyndinni Autumn in New York árið 2000. Hún lék á móti Paul Walker í Fast & Furious frá 2009. Lapira hefur einnig komið fram í kvikmyndum á borð við: Brown Sugar, Cloverfield, Repo Men og Crazy, Stupid, Love.

Lapira byrjaði sjónvarpsferil sinn árið 2001 í Law & Order. Árið 2004 þá var Lapiru boðið hlutverk í Huff þar sem hún lék Maggie Del Rosario til ársins 2006. Árið 2006 var henni boðið gestahlutverk í NCIS sem NCIS fulltrúinn Michelle Lee sem hún lék til ársins 2008. Lapira hefur einnig komið fram sem gestaleikari í sjónvarpsþáttum á borð við: Sex and the City, The Sopranos, Monk, Law & Order: Special Victims Unit, Dollhouse og ER.   

## Kvikmyndir og sjónvarp

## Verðlaun og Tilnefningar
;ShoWest Convention
* 2008: Verðlaun sem besti leikhópur fyrir *21*.

## Tilvísanir

## Heimildir
* 
* 

## Tenglar
* 
* http://www.ncisfanwiki.com/page/Liza+Lapira#fbid=HesASqNlQ-N  Liza Lapira á NCIS wikisíðunni
Beðið eftir barni

***What to Expect When You're Expecting*** er bandarísk kvikmynd sem Kirk Jones leikstýrir en handritið er skrifað af Shauna Cross. Cross byggði handritið lauslega á samnefndri meðgönguhandbók eftir Heidi Murkoff, sem selst hefur í 16 milljónum eintaka í Bandaríkjunum og hefur komið út í íslenskri þýðingu undir nafninu *Beðið eftir barni* (2010).

Í myndinni fléttast saman sögur fjögurra para sem öll eiga von á sínu fyrsta barni og er því lýst hvernig líf þeirra breytist við meðgöngu og  fæðingu. Á meðal leikara eru Elizabeth Banks, Anna Kendrick, Chris Rock, Jennifer Lopez, Cameron Diaz og Chace Crawford í þeim hópi. Myndin verður frumsýnd þann 11. maí 2012 í Bandaríkjunum.
How Clean Is Your House?

**How Clean Is Your House?** var breskur gaman- og lífstílsþáttur sem var á dagskrá Skjás Eins 2007. Þátturinn gengur út á það að kynnarnir Kim Woodburn og Aggie MacKenzie fara heim til fólks þar sem umgengni og hreinlæti er verulega ábótavant.
The Glee Project

***The Glee Project*** er bandarískur raunveruleikaþáttur sem sýndur er á sjónvarpsstöðinni Oxygen. Þættirnir eru áheyrnarprufur fyrir eitt sjö þátta gestahlutverk á *[[Glee]]*. Þættirnir áttu upprunalega að hefja sýningu seint í maí 2011 en voru seinkaðir um mánuð og hófu sýningu þann 12. júní 2011. Framleiðendur *Glee*, Ryan Murphy og Dante Di Loreto, eru einnig framleiðendur þessa þátta, og forstjóri leikaravals á *Glee*, Robert Ulrich, valdi þáttakendurna.
## Ferli
Í hverjum þætti af *The Glee Project* er eitt af svokölluðum kjarnaefnum sem leikararnir í *[[Glee]]* þurfa að hafa kennt þáttakendum og eiga þeir að reyna að ná tökum á því í þeirri viku. 

**Heimavinnan**
Í byrjun vikunnar fá þáttakendur „heimavinnu“ þar sem þeir þurfa að læra ákveðið lag sem er alltaf tengt þema vikunnar. Í byrjun hvers þáttar flytja þáttakendur þeirra hluta af laginu fyrir framan einhvern leikara úr *Glee*. Sá sem dómaranum lýst best á fær einkatíma hjá dómaranum sem hjálpar honum eða henni með kjarnaefni vikunnar og hlýtur einnig aðalhlutverkið í tónlistarmyndbandi vikunnar. 

**Tónlistarmyndband**
Þáttakendur búa svo til tónlistarmyndband með einhverju lagi sem flutt hefur verið á *Glee*. Í undirbúningi fyrir myndbandið þá eru þáttakendur sendir í hljóðver þar sem söngkennarinn Nikki Anders hjálpar þeim. Þau læra svo danssporin sín með Zach Woodlee eða Brook Lipton og fylgist Robert Ulrich strangt með öllu ferlinu. 

**Síðasta séns flutningar**
Eftir að myndbandinu er lokið velja Robert Ulrich og Zach Woodlee þá þrjá keppendur sem stóðu sig verst í vikunni og er hverjum keppanda úthlutað lag sem þeir þurfa að flytja fyrir Ryan Murphy og mun hann ákveða, með hjálp frá Ulrich og Woodlee, hvaða keppandi verður sendur heim. Eftir flutning fara þáttakendur aftur inn í húsið þeirra og bíða þess að listinn sem segir hvaða keppandi hefur verið sendur heim er birtur. Sá keppandi sem er sendur heim fær svo að syngja lag Avril Lavignes *[[Keep Holding On]]* í lok þáttsins.
## Þáttakendur

## Heimildir
Eyrarvinna

**Eyrarvinna** eða **að ganga á eyrinni** nefndist vinna við að ferma og afferma skip á Íslandi við hafnir stærri þéttbýlisstaða á seinni hluta 19. aldar og í byrjun 20. aldar. Eyrarvinnan var mikil erfiðisvinna en hún fólst í burði til og frá skipunum og pakkhúsum eða geymslum á landi. Vinnuna unnu konur til jafns við karla almennt sem tíðkaðist ekki á öðrum Norðurlöndum á sama tíma. Þessi vinna var stopul og óstöðug og því hún var háð því hvaða skip lágu að höfn hverju sinni. Í mörgum tilvikum var borið með börum einhvers konar en oft á baki.

## Heimild
* 

## Tenglar
* Fjaðrafok - Eyrarvinna, Lesbók Morgunblaðsins 18. nóvember 1951 [einnig hér]
* Styrktarsjóðnr handa vinnustúlkum, Þjóðólfur 18. júní 1880.
* Kvenfrelsi, Fjallkonan 7. janúar 1885.
* Eyrarvinna kvennfólks og aðrir vinnubragða-ósiðir, Ísafold 15. febrúar 1890
* Bakburður kvenna í Reykjavík, Dagskrá 13. mars 1897
* Grein eftir Anton Sigurðsson, Bjarki 22. apríl 1897
Handknattleiksárið 1953-54

**Handknattleiksárið 1953-54** var keppnistímabilið í íslenskum handknattleik sem hófst haustið 1953 og lauk sumarið 1954. Ármenningar urðu  Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.
## Karlaflokkur
### 1. deild
Ármenningar urðu Íslandsmeistarar. Keppt var í sex liða deild með einfaldri umferð. 

Víkingur féll í 2. deild á markatölu.

### 2. deild
Þróttur fór með sigur af hólmi og tryggði sér sæti í 1. deild.  Keppt var í þriggja liða deild með einfaldri umferð, auk gestaliðs.

Góðtemplarastúkan Sóley frá Reykjavík tók þátt í mótinu sem gestur. Liðið tapaði öllum leikjum sínum, en úrslitin voru ekki talin með við lokaniðurröðun.

## Kvennaflokkur
### 1. deild
Framarar urðu Íslandsmeistarar í meistaraflokki kvenna fimmta árið í röð. Leikin var einföld umferð í sex liða deild.

## Íslandsmótið utanhúss
Íslandsmótið í handknattleik utanhúss var haldið sumarið 1950. KR-ingar urðu Íslandsmeistarar í kvennaflokki Framarar í karlaflokki.

## Landslið
Engir formlegir landsleikir fóru fram á tímabilinu.
Handknattleiksárið 1944-45

**Handknattleiksárið 1944-45** var keppnistímabilið í íslenskum handknattleik sem hófst haustið 1944 og lauk sumarið 1945. Ármenningar urðu Íslandsmeistarar í karlaflokki og Haukar í kvennaflokki. Engir landsleikir fóru fram á tímabilinu.

## Karlaflokkur
### 1. deild
Ármenningar urðu Íslandsmeistarar á fullu húsi stiga. Keppt var í átta liða deild með einfaldri umferð. 

## Kvennaflokkur
### 1. deild
Haukar urðu Íslandsmeistarar í meistaraflokki kvenna í fyrsta sinn eftir sigur á Ármenningum í lokaleik, 7:6. Keppt var í fimm liða deild með einfaldri umferð.

## Íslandsmótið utanhúss
Íslandsmótið í handknattleik kvenna utanhúss var haldið sumarið 1945. Ísfirðingar urðu Íslandsmeistarar í fyrsta og eina sinn.

## Landslið
Engir formlegir landsleikir fóru fram á tímabilinu.
Magnús Ólafsson (ljósmyndari)

**Magnús Ólafsson** (10. maí 1862 að Hvoli í Saurbæ, Dalasýslu – 26. september 1937 í Reykjavík) var íslenskur ljósmyndari sem var virkur um og upp úr aldamótunum 1900. Hann tók myndir af sögulegum atburðum á borð við brunann mikla í Reykjavík 1915 og heimsókn Graf Zeppelins til Reykjavíkur árið 1930. Flestar ljósmyndirnar hans eru úr höfundarétti samkvæmt íslenskum höfundalögum. Ljósmyndasafn Reykjavíkur hefur að geyma 1.449 myndir eftir Magnús sem mynda kjölfestuna í safneign safnsins.

## Tilvísanir

## Tengill

* Ljósmyndir Magnúsar á vef Ljósmyndasafns Reykjavíkur 
* Minningarorð um Magnús Ólafsson, ljósmyndara, Morgunblaðið 17. ágúst 1937
* Magnús Ólafsson — ljósmyndari
Steinbryggjan

**Steinbryggjan** er aflíðandi bryggja hlaðin úr steini sem nú liggur að stærstum hluta undir Tryggvagötu. Sá hluti sem áður var undir bílastæðinu við hliðina á Tollhúsinu skammt innan við Miðbakka í Reykjavíkurhöfn hefur verið gerður sýnilegur í tengslum við framkvæmdir á Hafnartorgi. Bryggjan gekk fram af Pósthússtræti skammt frá húsi Eimskipafélags Íslands. Steinbryggjan var vel sýnileg fram að seinni heimsstyrjöld. Steinbryggjan var upphaflega reist af bæjarsjóði Reykjavíkur árið 1884 og var þá mjög dýr en þótti framför miðað við litlu trébryggjurnar út af fjörukambinum í Reykjavík sem voru í einkaeigu kaupmanna. Níu árum seinna, árið 1893, skemmdist bryggjan í ofsaveðri og var Tryggvi Gunnarsson fenginn til að vinna að viðgerðum. Eftir það var bryggjan oft kölluð *Tryggvasker*. Steinbryggjan var fyrsti viðkomustaður þeirra sem til landsins komu eftir hún var byggð og í upphafi 20. aldar. Þegar Friðrik 8. kom til landsins 1907 gekk hann til lands á Steinbryggjunni. Þrettán árum seinna þegar Kristján 10. konungur Íslands og Danmerkur og Alexandrina drottning komu í heimsókn árið 1921 gengu þau til lands á rauðum dregli eftir Steinbryggjunni.

## Tengill
* Steinbryggjan skýtur upp kollinum, Morgunblaðið 24. maí 1967
Söngvakeppni evrópskra sjónvarpsstöðva 2012

**Söngvakeppni evrópskra sjónvarpsstöðva 2012** var 57. söngvakeppni evrópskra sjónvarpsstöðva og var haldin í Bakú í Aserbaísjan eftir að Ell og Nikki unnu keppnina árið 2011 með laginu „Running Scared“. Undankeppnirnar tvær verða haldnar þann 22. maí og 24. maí 2012, og aðalkeppnin verður haldin þann 26. maí 2012. Tíu lönd frá hvorri undankeppni munu komast áfram í aðalkeppnina ásamt Aserbaísjan, Frakklandi, Bretlandi, Þýskalandi, Ítalíu, og Spáni. Fjörutíu og tvö lönd munu taka þátt í keppninni, þar á meðal mun Svartfjallaland snúa aftur, en Pólland og Armenía draga sig í hlé. 

## Vettvangur
Samband evrópskra sjónvarpsstöðva tilkynnti þann 16. maí 2011 byggingu tónlistarhúss fyrir söngvakeppnina í Bakú. Húsið var nefnt „Kristalshöllin“ og átti að taka 23.000 manns. Þann 4. ágúst 2011 hófst vinna á húsinu, íþróttavöllurinn Tofiq Bahramov í Bakú, sem var þá lokaður vegna viðgerða, var sagður vera varamöguleiki fyrir keppnina. 
Þann 8. september 2011 var síðan loksins staðfest að kristalshöllin yrði notuð fyrir keppnina. Þó að rúmtak salarins sé í heildina 23.000 manns, munu aðeins 16.000 geta keypt sér miða á hverja keppni sem er töluvert færra en hefur verið á síðustu árum. 
Ýmis mannréttindasamtök, þar á meðal Mannréttindavaktin og Amnesty International, hafa gagnrýnt stjórnvöld Aserbaísjan fyrir að flytja íbúa í húsum nálægt tónlistarhúsinu burtu með valdi svo að hægt verði að rífa niður íbúðir og byggja í kringum höllina. Fram kom í yfirlýsingu BBC að ekkert niðurrif hefði verið nauðsynleg fyrir byggingu hallarinnar og að ekki hafi þurft að flytja neinn í burtu vegna byggingu hennar.

## Þáttakendur
### Fyrri undankeppnin
Aserbaísjan, Ítalía og Spánn munu kjósa í fyrri undankeppninni. 

### Seinni undankeppnin
Frakkland, Þýskaland og Bretland munu kjósa í seinni undankeppninni. 

### Aðalkeppnin

## Tilvísanir

## Tenglar
*
Handknattleiksárið 1964-65

**Handknattleiksárið 1964-65** var keppnistímabilið í íslenskum handknattleik sem hófst haustið 1964 og lauk sumarið 1965. FH urðu Íslandsmeistarar í karlaflokki og Valskonur í kvennaflokki. Karlalandsliðið tók ekki þátt í stórmóti á tímabilinu.
## Karlaflokkur
### 1. deild
FH-ingar urðu Íslandsmeistarar í meistaraflokki karla á fullu húsi stiga. Keppt var í sex liða deild með tvöfaldri umferð.

Víkingar féllu í 2. deild.
### 2. deild
Valsmenn sigruðu í 2. deild á fullu húsi stiga og tryggðu sér sæti í 1. deild. Leikin var tvöföld umferð í fimm liða deild.

### Evrópukeppni
Framarar kepptu í Evrópukeppni meistaraliða í annað sinn. Þeir hófu keppni í 16-liða úrslitum og töpuðu fyrir sænska liðinu Redbergslids IK.

*16-liða úrslit*
* Redbergslids IK - Fram 25:20

## Kvennaflokkur
### 1. deild
Valskonur urðu Íslandsmeistarar í meistaraflokki kvenna eftir úrslitaleik gegn FH. Leikin var einföld umferð í sex liða deild.

*Úrslitaleikur*
* Valur - FH 13:9

## Landslið
Karlalandsliðið lék tvo vináttulandsleiki gegn Spáni á tímabilinu. Það voru síðustu landsleikirnir sem fram fóru í íþróttahúsi hersins á Miðnesheiði áður en Laugardalshöllin var tekin í gagnið.
Heart2Heart

**Heart2Heart** var íslensk hljómsveit sem var stofnuð árið 1992. Söngvarar eru Grétar Örvarsson, Sigríður Beinteinsdóttir, Sigrún Eva Ármannsdóttir og Friðrik Karlsson. Hljómsveitin keppti fyrir hönd Íslands í Söngvakeppni evrópskra sjónvarpsstöðva 1992 með laginu „Nei eða já“. Þau lentu í 7. sæti af 23 með 80 stig. 

## Sjá einnig
* Stjórnin
Daníel Ágúst Haraldsson

**Daníel Ágúst Haraldsson** (f. 26. ágúst 1969) er íslenskur söngvari. Hann er söngvari hljómsveitanna Ný Dönsk og GusGus. Hann söng lagið „Það sem enginn sér“ í Söngvakeppni evrópskra sjónvarpsstöðva 1989 og lenti í síðasta sæti (0 stig). Sama ár útskrifaðist hann úr Menntaskóla Reykjavíkur og gaf út plötuna, Ekki er á allt kosið, með hljómsveitinni Nýdönsk, þar sem hann er aðalsöngvari, ásamt Birni Jörundi Friðbjörnssyni. Nýdönsk er starfandi og hafa þeir gefið út 13 plötur, og spila enn á tónleikum um allt land.
Ljóskastari

**Ljóskastari** eða **kastljós** er lampi sem kastar frá sér ljósi í eina átt og eru speglar eða aðrir endurvarpsfletir notaðir til að magna ljósið upp og beina því þangað sem því er ætlað að lýsa. Ljóskastarar voru fyrst notaðir af breska sjóhernum árið 1882.

Elsta heimild um notkun orðsins á íslensku er úr Ægi frá 1913.
Ægir (tímarit)

**Ægir** er íslenskt tímarit um fiskveiðar og sjávarútvegsmál sem hefur verið gefið út óslitið frá 1905. Fullt heiti tímaritsins var upphaflega Ægir. Mánaðarrit um fiskiveiðar og farmennsku. Ægir var lengst af gefinn út af Fiskifélagi Íslands í Reykjavík en núverandi útgefandi er Athygli og kemur blaðið nú út á Akureyri.

## Tenglar
* Ægir á Tímarit.is
* Ægir á Ritform.is
Diego

**Diego** nafnið er afbrigði af nafninu Duguo eða Dugas.

## Uppruni ættarnafnsins á Íslandi
Á Íslandi má rekja nafnið til Hjálmars Diego Jónssonar sem fæddur var á Þingeyri 1891. Faðir hans var Jean Baptiste Dugas, amerískur skipstjóri er sigldi reglulega til Íslands til lúðuveiða á árunum 1884 – 1897. Hvernig ættarnafnið varð til er ekki fullljóst, en það kemur þó fram bæði í íslenskum og amerískum verslunargögnum tengdum Gramsverslun á Þingeyri við Dýrafjörð.

Dugas er franskt nafn og fellur ekki endilega vel að enskri tungu. Ýmsar útfærslur voru reyndar. Dago var ein þeirra og hélt um skeið. Um það leyti sem hann var að fá ríkisborgararéttinn breyttist það endanlega í Duguo og segir nánar frá því í bókinni Undir miðnætursól.

Hjálmar Diego Jónsson giftist Halldóru Friðgerði Sigurðardóttur, sem þá bjó í föðurhúsum í Bolungarvík. Hún var fædd á Steinhólum í Grunnavík 16. maí 1893, dáin í Reykjavík 27. janúar 1951. Árið 1913 eignuðust þau Halldóra og Hjálmar frumburð sinn, Friðrik Aðalstein Diggo. 31. maí 1916 fæddist þeim annar sonur og var hann skírður Þorkell Guðmunds Diggó. Rithátturinn skiptir ekki máli.

## John Baptiste Duguo
John Baptiste Duguo fæddist í Nova Scotia í Kanada. Hann var ekki af spænskum ættum heldur voru forfeður hans komnir af frönskum landnemum sem voru á meðal fyrstu Evrópumanna er settust að í Norður-Ameríku á því svæði sem kallað er Acadia. Jean Baptiste Dugas fæddist á Isl. Madam við Bretoskaga í Nova Scotia árið 1840. Hann fluttist síðar til Gloucester í Massachusetts þar sem hann varð bandarískur ríkisborgari árið 1868 en þá breytti hann einnig nafni sínu í John Baptiste Duguo.

## Erlendur uppruni
Sá fyrsti sem vitað er um sem bar nafnið Dugas var **Abraham Dugas** sem fæddist kringum árið 1616 í Toulouse í Frakklandi, giftur Marguerite Louise Judith Doucet. Hann flutti til Port Royal, Acadia sem gerði hann að þeim fyrstu sem settust að þessarri nýlendu sem heitir Kanada í dag. Abraham Dugas vann sem vopnasmiður Frakklandskonungs *(Armorer to the King)* 

## Tilvísanir
Jonathan LaPaglia

**Jonathan LaPaglia** (fæddur, 31. ágúst 1969) er ástralskur leikari sem er þekktastur fyrir hlutverk sín í New York Undercover, Seven Days, The District og Cold Case.

## Einkalíf
LaPaglia er fæddur og uppalinn í Adelaide í Suður-Ástralíu og er af hollenskum og ítölskum uppruna. LaPaglia giftist leikkonunni Ursula Brooks árið 1998 og saman eiga þau eina dóttur. Eldri bróðir hans er leikarinn Anthony LaPaglia. LaPaglia stundaði læknisnám við Háskólann í Adelaide og vann í þrjú ár sem bráðalæknir í Adelaide, Sydney og London. LaPaglia vildi fylgja bróður sínum eftir í leiklistina og fluttist því til New York árið 1994 og stundaði nám við *Circle in the Square Theatre School*. 

## Ferill
Fyrsta hlutverk LaPaglia var árið 1996 í sjónvarpsseríunni New York Undercover þar sem hann lék rannsóknarfulltrúann Tommy McNamara til ársins 1997. Síðan var honum boðið hlutverk í Seven Days sem Lt. Frank Parker sem hann lék til ársins 2001. LaPaglia var síðan boðið eitt af aðalhlutverkunum í lögregluþættinum The District þar sem hann lék Rannsóknarfulltrúann Kevin Debreno frá 2001-2004. LaPaglia hefur einnig komið fram sem gestaleikari í þáttum á borð við: Law & Order, The Sopranos, NCIS, Burn Notice og Cold Case. LaPaglia hefur einnig komið fram í kvikmyndum á borð við: Origin of the Species, Jack Rio og The Hit List.

## Kvikmyndir og sjónvarp

### Leikstjóri
*2004: The District (Þáttur: The Black Widow Maker)

## Verðlaun og tilnefningar
;Academy of Science Fiction, Fantasy & Horror Films
* 1999: Tilnefndur sem besti Genre leikari fyrir Seven Days.

## Tilvísanir

## Heimildir
* 
* 

## Tenglar
*
Handknattleiksárið 1970-71

**Handknattleiksárið 1970-71** var keppnistímabilið í íslenskum handknattleik sem hófst haustið 1970 og lauk sumarið 1971. FH-ingar urðu Íslandsmeistarar í karlaflokki og Valskonur í kvennaflokki. Karlalandsliðið lék nokkra vináttuleiki á tímabilinu og tók þátt í æfingamóti í Sovétríkjunum.

## Karlaflokkur
### 1. deild
FH-ingar urðu Íslandsmeistarar í meistaraflokki karla eftir aukaúrslitaleik gegn Val. Keppt var í sex liða deild með tvöfaldri umferð.

Víkingar höfnuðu í neðsta sæti og áttu að færast niður um deild. Haustið 1971 var ákveðið að fjölga í 1. deild og var þá efnt til aukakeppni milli Víkinga og næstefsta liðs 2. deildar. Geir Hallsteinsson, FH, varð markakóngur með 61 mark.

*Úrslitaleikur*
* FH - Valur 12:10

### 2. deild
KR-ingar sigruðu í 2. deild eftir úrslitaleik gegn Ármanni og tryggðu sér þar með sæti í 1. deild. Keppt var í sjö liða deild með tvöfaldri umferð.

+ Úrslit vantar í annarri viðureign Þórs og KA

++ Breiðablik gaf tvær viðureignir

*Úrslitaleikur*
* KR - Ármann 19:10

Síðla árs 1971 var ákveðið að fjölga í 1. deild og léku þá næstefsta lið 2. deildar og botnlið 1. deildar um lausa sætið. Víkingar sigruðu og héldu sæti sínu.

*Leikir um sæti í 1. deild*
* Víkingur - Ármann 17:14
* Ármann - Víkingur 13:15
### Evrópukeppni
FHFram keppti í Evrópukeppni meistaraliða en féll út í fyrstu umferð.

*1. umferð*
* Fram - US d'Ivry (Frakklandi) 16:15
* US d'Ivry - Fram 24:16

## Landslið
Íslenska karlalandsliðið í handknattleik fór í sína lengstu keppnisför til þessa þegar það tók þátt í sterku móti í Tbilisi síðla árs 1970. Allir leikirnir töpuðust með nokkrum mun.

Heimsmeistarar Rúmena heimsóttu Ísland í febrúar 1971, þar sem ungt íslenskt landslið náði jafntefli í öðrum leiknum. Mánuði síðar komu Danir í heimsókn og unnu liðin sitthvorn leikinn.

## Kvennaflokkur
### 1. deild
Valsarar urðu Íslandsmeistarar í meistaraflokki kvenna. Keppt var í sex liða deild með tvöfaldri umferð.

KR féll í 2. deild eftir úrslitaleiki við Breiðablik.

### 2. deild
Völsungur sigraði í 2. deild eftir úrslitaleik gegn Breiðablik og tryggði sér sæti í 1. deild. Þegar til kom treysti liðið sér ekki til þátttöku vegna ferðakostnaðar og léku þá Breiðablik og KR um lausa sætið.

*Suðurriðill*
* Breiðablik sigraði í suðurriðli.
*Norðurriðill*
* Völsungur sigraði í norðurliði. Einungis tvö lið léku í riðlinum, Þór Ak. og Völsungur. Leikin var tvöföld umferð.
*Úrslitaleikur*
* Völsungur - Breiðablik 13:12 (e. framlengingu)
*Leikir um sæti í 1. deild*
* KR - Breiðablik 9:9
* Breiðablik - KR 9:5
### Evrópukeppni
Fram keppti í Evrópukeppni meistaraliða og komst í 2. umferð.

*1. umferð*
* Fram - Maccabi Ísrael 19:11
* Fram - Maccabi 15:10
* Báðir leikirnir fóru fram á Íslandi.

*2. umferð*
* Fram - Ferencvaros Ungverjalandi 21:5
* Fram - Ferencvaros 19:5
* Báðir leikirnir fóru fram á Íslandi.
Tilraun (aðgreining)

**Tilraun** getur átt við:

* Tilraun til að sannprófa eitthvað og er liður í öllu rannsóknarstarfi. 
* Ritgerð (*esseyja*, *hugan*).
Listi yfir Vina-þáttaraðir

Hér fyrir neðan er eftirfrandi **listi yfir alla Vina-þætti** úr sjónvarpsþáttaröðinni *[[Vinir|Vinum]]* eða *Friends* eins og það heitir á móðurmálinu. Þættirnir fjalla um sex vinir sem búa og vinna í New York borg: Rachel Green, Monica Geller, Phoebe Buffay, Joey Tribbiani, Chandler Bing og Ross Geller en þau Jennifer Aniston, Courteney Cox, Lisa Kudrow, Matt LeBlanc, Matthew Perry og David Schwimmer fara með hlutverk þeirra. Framleiddar voru 10 seríur af *Vinum* og innihéldu þær samanlagt 236 þætti sem hófu göngu sína árið 1994 og tóku enda tíu árum síðar árið 2004. Þáttaröðun var búin til af þeim David Crane og Mörtu Kauffman og var framleidd af Bright/Kauffman/Crane fyrirtækinu í samstarfi við Warner Bros. Hver þáttur er um það bil 22 mínútur í lengd og ásamt auglýsingum voru þeir sýndir í hálftíma á NBC sjónvarpsstöðinni þó að í sjöundu seríu voru framleiddir nokkrir „ofur-langir“ þættir sem með viðbættum auglýsingum voru sýndir í 40 mínútur til þess að keppa við sjónvarpsþáttinn *[[Survivor]]* sem sýndur var á sama tíma. 
Allir þættirnir voru teknir upp í tökuverum Warner Bros í Kaliforníu þó að þeir gerist í New York borg en lokaþáttur fjórðu seríu, *[[Þessi með brúðkaupinu hans Ross]]*, var tekinn upp í London þar sem hann á sér stað. Allar seríurnar hafa verið gefnar út á mynddiski.
## Yfirlit
Stefán Vagn Stefánsson

**Stefán Vagn Stefánsson** (fæddur 17. janúar 1972) er alþingismaður Framsóknarflokksins í Norðvesturkjördæmi og fyrrverandi lögreglumaður. Foreldrar hans eru Hrafnhildur Stefánsdóttir frá Hjaltastöðum í Blönduhlíð í Skagafirði og Stefán Guðmundsson fyrrverandi alþingismaður frá Sauðárkróki. 

Stefán hóf störf í lögreglunni á Sauðárkróki 1997 og starfaði þar til ársins 1998 er hann hóf störf í lögreglunni í Reykjavík. Hóf nám í Lögregluskóla ríkisins árið 1998 og að skóla loknum hóf Stefán störf hjá lögreglunni í Reykjavík. Árið 2001 hóf hann störf í sérsveit ríkislögreglustjóra og starfaði þar til ársins 2007. Hóf störf í greiningardeild ríkislögreglustjóra árið 2007 til 2008 þegar hann hóf störf sem yfirlögregluþjónn á Sauðárkróki. Stefán starfaði samhliða lögreglustarfinu hjá utanríkisráðuneytinu og fór til Afganistan sem friðargæsluliði 2006 til 2007. Stefán á þrjú börn, tvær dætur og einn son.

Stefán var kjörinn til setu í sveitarstjórn sveitafélagsins Skagafjarðar 2010 en hann var oddviti lista Framsóknarflokksins. Eftir sveitastjórnarkosningarnar 2010 var hann kjörinn formaður byggðarráðs sveitarfélagsins. 

Stefán var vorið 2014 skipaður formaður Norðvesturnefndar á vegum ríkisstjórnarinnar, en henni var ætlað að fjalla um leiðir til þess að styrkja atvinnulíf og samfélag á Norðvesturlandi. Nefndin skilaði af sér tillögum í desember 2014, meðal annars þess efnis að færa höfuðstöðvar RARIK til Sauðárkróks, sem og hluta af starfsemi Landhelgisgæslunnar, aðallega skiparekstur Gæslunnar.

Stefán Vagn var kjörinn á þing fyrir Framsóknarflokkinn í Norðvesturkjördæmi í alþingiskosningunum árið 2021. 

## Tilvísanir
Stefán & Eyfi

**Stefán & Eyfi** var íslensk söngdúett sem var stofnaður árið 1991. Söngvarar voru Stefán Hilmarsson og Eyjólfur Kristjánsson. Dúettinn keppti fyrir hönd Íslands í Söngvakeppni evrópskra sjónvarpsstöðva 1991 með laginu „Draumur um Nínu“. Þeir lentu í 15. sæti af 22 með 26 stig. 

## Sjá einnig
* Beathoven
Eitt lag enn (breiðskífa)

**Eitt lag enn** er fyrsta breiðskífa Stjórnarinnar.

## Lagalisti
# Eitt lag enn (2:55)
# Utan úr geimnum (4:20)
# Sumarlag (3:27)
# Ég lifi í voninni (3:40)
# Alla leið (4:13)
# Til í allt (3:05)
# Yatzy (4:14)
# Ég fer til þín (3:46)
# Ef ekki er til nein ást (3:10)
# Við eigum samleið (4:03)
# Í sveiflu (3:38)
SSHFS

**SSHFS** (dregið af enska **''SSH** **F**ile**s**ystem'', „SSH-skráakerfi“) er skráakerfisforrit sem tengir og meðhöndlar möppur og tölvuskrár sem eru á fjartengdum þjóni, en til þess notar það SSH-skráaflutningsreglurnar (SFTP). Núverandi útgáfa SSHFS notast við FUSE til þess meðhöndla skráakerfið án þess að breyta kóða stýrikerfiskjarnans.

## Sjá einnig
* Gvfs
* SSH-skráaflutningsreglur (SFTP)
* Secure copy (SCP)

## Ytri tenglar
* SSH-skráakerfið  — opinber heimasíða
Tilraun

**Tilraun** er aðferð til að prófa veruleikann í þeim tilgangi að skýra einhverja þætti hans. Tilraunir geta verið óformlegar, eins og þegar barn lærir á umhverfi sitt, eða formlegar sem hluti af vísindastarfsemi. Í vísindum eru tilraunir framkvæmdar til að sannreyna gildi tilgátu.
Claude Perrault

**Claude Perrault** (25. september 1613 — 9. október 1688) var franskur arkitekt sem er einna þekktastur fyrir að hafa hannað austurvæng Louvre-hallar í París sem hafði gríðarleg áhrif á byggingarlist nýklassíska tímans. 

Hann var bróðir rithöfundarins Charles Perrault sem samdi eða endursagði mörg af þekktustu ævintýrum heims.

## Tenglar
Tvö líf

**Tvö líf** er önnur breiðskífa Stjórnarinnar.

## Lagalisti
# Þessi augu (4:11)
# Tvö líf (3:22)
# Allt sem ég þrái (4:40)
# Láttu þér líða vel (4:21)
# Draumar (4:05)
# Einhver annar (3:58)
# Þú (3:03)
# Það er nú það (3:44)
# Hamingjumyndir (4:21)
# Ein (4:54)
# Þessi augu (remix) (4:21)
Alexander Pope

**Alexander Pope** (21. maí 1688 — 30. maí 1744) var enskt skáld sem er einkum þekktur fyrir ádeilukvæði og Hómersþýðingar sínar. Hann var þekktasta skáld sinnar tíðar og er enn með frægustu skáldum á enska tungu. Meðal kunnustu verka hans eru *An Essay on Criticism* frá 1711 sem hóf ensku tvíhenduna til vinsælda, háðsádeilan *The Dunciad* og heimspekilega kvæðið *An Essay on Man* sem Jón Þorláksson sneri á íslensku sem *Tilraun um manninn*. 

Pope var úr kaþólskri fjölskyldu og gekk í kaþólskan skóla þótt slíkir skólar væru þá formlega bannaðir. Meðal almennings í Englandi var þá ríkjandi mikil andúð á kaþólskum og fjölskylda hans þurfti að flytja til Berkshire þegar hann var tólf ára vegna laga sem bönnuðu kaþólikkum að búa innan 10 mílna geisla frá London eða Westminster. Um sama leyti fékk hann berkla sem ollu afmyndun beina. Vegna sjúkdómsins náði hann aðeins 1,37 metra hæð. Berklarnir ollu líka öndunarerfiðleikum og verkjum sem Pope þjáðist af alla ævi. 

## Tenglar
Jón Þorláksson

**Jón Þorláksson** getur átt við um:
* Jón Þorláksson á Bægisá (1744–1819), íslenskan prest og þýðanda.
* Jón Þorláksson (1877–1935), íslenskan stjórnmálamann og fyrsta formann Sjálfstæðisflokksins.
Gríman (kvikmynd)

***The Mask*** er bandarísk grínmynd frá árinu 1994 sem Chuck Russell leikstýrði. Myndin er byggð á samnefndum myndasögum og er framleidd af New Line Cinema. Jim Carrey fer með aðalhlutverkið í myndinni sem Stanley Ipkiss og Cameron Diaz leikur kynbombu myndarinnar, Tinu Carlyle, sem stelur hjarta Stanleys. Carrey var tilnefndur til Golden Globe-verðlauna fyrir hlutverk sitt í myndinni og myndin sjálf var tilnefnd til Óskarsverðlauna fyrir bestu tæknibrellurnar. 
## Tenglar
*
Union Oil Company of California

**Union Oil Company of California** eða **Unocal** var bandarískt fyrirtæki sem var stórfelldur jarðolíu-könnuður frá 19. öld fram í byrjun 21. aldar. Höfuðstöðvar þeirra voru í El Segundo, Kaliforníu. Þann 10. ágúst 2005 sameinaðist Unocal, Chevron Corporation og varð Unocal að dótturfélagi þess. Unocal hefur hætt störfum sem sjálfstætt fyrirtæki enn starfar enn starfar enn sem Union Oil Company of California, Chevron félag.
Long Beach

**Long Beach** er borg í Los Angeles-sýslu í Suður-Kaliforníu í Bandaríkjunum. Borgin er sú 44. stærsta í landinu og sjöunda stærsta í Kaliforníu. Árið 2020 voru íbúar borgarinnar um 467.000.

## Tilvísanir

## Tenglar
*
Handknattleiksárið 1939-40

**Handknattleiksárið 1939-40** var keppnistímabilið í íslenskum handknattleik sem hófst haustið 1939 og lauk sumarið 1940. Íslandsmótið í handknattleik var haldið í fyrsta sinn. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

## Karlaflokkur
### 1. deild
Valsmenn urðu fyrstu Íslandsmeistarar karla í handknattleik. Keppt var í sex liða deild með einfaldri umferð. Leikið var í  Íþróttahúsi Jón Þorsteinssonar.

## Kvennaflokkur
### 1. deild
Ármenningar urðu fyrstu Íslandsmeistarar í meistaraflokki kvenna. Keppt var í þriggja liða deild með einfaldri umferð.

## Landslið
Engir formlegir landsleikir fóru fram á tímabilinu.
Handknattleiksárið 1945-46

**Handknattleiksárið 1945-46** var keppnistímabilið í íslenskum handknattleik sem hófst haustið 1945 og lauk sumarið 1946. ÍR-ingar urðu Íslandsmeistarar í karlaflokki og Haukar í kvennaflokki. Engir landsleikir fóru fram á tímabilinu.

## Karlaflokkur
### 1. deild
ÍR-ingar urðu Íslandsmeistarar í fyrsta sinn eftir úrslitaleik gegn Haukum. Átta lið tóku þátt í Íslandsmóti karla og léku þau einfalda umferð í tveimur fjögurra liða riðlum.

*A riðill*

*B riðill*

*Úrslitaleikur*
* ÍR - Haukar 20:19 (eftir framlengingu)

## Kvennaflokkur
### 1. deild
Haukar urðu Íslandsmeistarar í meistaraflokki kvenna á fullu húsi stiga. Leikin var einföld umferð í sex liða deild.

## Íslandsmótið utanhúss
Íslandsmótið í handknattleik kvenna utanhúss var haldið sumarið 1946. Haukar fóru með sigur af hólmi.

## Landslið
Engir formlegir landsleikir fóru fram á tímabilinu.
Handknattleiksárið 1967-68

**Handknattleiksárið 1967-68** var keppnistímabilið í íslenskum handknattleik sem hófst haustið 1967 og lauk sumarið 1968. Framarar urðu Íslandsmeistarar í karlaflokki og Valskonur í kvennaflokki. Karlalandsliðið tók ekki þátt í stórmóti á tímabilinu.
## Karlaflokkur
### 1. deild
Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

Víkingar féllu í 2. deild

### 2. deild
ÍR-ingar sigruðu í 2. deild. Keppt var í fimm liða deild með tvöfaldri umferð. ÍBV hætti keppni og töldust úrslit í leikjum þess dauð og ómerk.

### Evrópukeppni
Fram keppti í Evrópukeppni meistaraliða. Framarar hófu keppni í 1. umferð en töpuðu fyrir júgóslavneska liðinu Partizan Bjelovar.

*1. umferð*
* Fram - Partizan Bjelovar 16:16
* Partizan Bjelovar - Fram 24:9

## Landslið
Karlalandsliðið lék tvo vináttuleiki gegn nýkrýndum heimsmeisturum frá Tékkóslóvakíu í Reykjavík í desember 1967. Þeir töpuðust báðir þrátt fyrir hetjulega baráttu.

Leiknir voru fjórir leikir í langri keppnisför til Rúmeníu og Vestur-Þýskalands sem allir töpuðust, snemma á árinu 1968. Ísland og Danmörk unnu hvort sinn leikinn í Reykjavík í aprílmánuði og síðar í sama mánuði hélt landsliðið til Spánar og lék tvo leiki. Sá seinni vannst naumlega en fyrri leiknum töpuðu Íslendingar stórt, enda leikið utandyra á malbiki í brakandi hita.

## Kvennaflokkur
### 1. deild
Valsarar urðu Íslandsmeistarar í meistaraflokki kvenna á fullu húsi stiga. Keppt var í sjö liða deild með einfaldri umferð. ÍBV hætti keppni og töldust úrslit í leikjum þess dauð og ómerk.

FH sendi ekki lið til keppni, þrátt fyrir að hafa verið í fremstu röð árið áður.

## Landslið
Karlalandsliðið lék nokkra vináttulandsleiki á tímabilinu. Þar á meðal var haldið í tvær keppnisferðir, aðra til Rúmeníu og Vestur-Þýskalands en hina til Spánar. Mesta athygli vakti þó sigur á Dönum í Reykjavík vorið 1969.
Handknattleiksárið 1952-53

**Handknattleiksárið 1952-53** var keppnistímabilið í íslenskum handknattleik sem hófst haustið 1952 og lauk sumarið 1953. Ármenningar urðu  Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.

## Karlaflokkur
### 1. deild
Ármenningar urðu Íslandsmeistarar á markatölu. Keppt var í sex liða deild með einfaldri umferð. 

Afturelding féll í 2. deild.
### 2. deild
KR fór með sigur af hólmi og tryggði sér sæti í 1. deild.  Keppt var í þriggja liða deild með einfaldri umferð. 

## Kvennaflokkur
### 1. deild
Framarar urðu Íslandsmeistarar í meistaraflokki kvenna. Sjö lið tóku þátt í mótinu og kepptu þau í tveimur riðlum með einfaldri umferð.

*A-riðill*

Ármann sigraði í A-riðli, Valsstúlkur höfnuðu í öðru sæti. Fjögur lið kepptu í riðlinum.

*B-riðill*

*Úrslitaleikur*
* Fram - Ármann 6:2

## Landslið
Engir formlegir landsleikir fóru fram á tímabilinu.
École nationale de l'aviation civile

**École nationale de l'aviation civile** (skammstafað **ENAC**) er franskur háskóli sem sérhæfir sig í flugvélaiðnaði. Hann var stofnaður árið 1949.

Nám í skólanum tekur þrjú ár og lýkur með franskri verkfræðigráðu, *Diplôme d'Ingénieur*, sem viðurkennd er í Bandaríkjunum og jafngildir grunnstigi í verkfræði. Þetta er stærsti skóli flugmála í Evrópu.

## Frægir útskriftarnemar
* Franck Goldnadel, fyrrverandi forstjóri Paris-Charles de Gaulle-flugvöllur

## Heimildaskrá
* Nicolas Tenoux (MS EAGTA ENAC 2007), *6 mois dans la vie d’un Pilote de ligne: Les secrets du quotidien...*, 2020, Amazon, 51p., (ISBN 9798637449200), p. 10
* Nicolas Tenoux (MS EAGTA ENAC 2007), *6 months in the life of an Airline pilot: Daily life secrets …*, 2020, Amazon, 77p. (), p. 10

## Tenglar
* Vefsíða skólans
* Fondation ENAC
* ENAC Alumni
Institut polytechnique des sciences avancées

**Institut polytechnique des sciences avancées** (skammstafað **IPSA**) er franskur háskóli sem sérhæfir sig í flugvélaiðnaði. Hann var stofnaður árið 1961.

Nám í skólanum tekur fimm ár og að námi loknu hljóta nemendur titilinn, *Ingénieur diplômé de l'IPSA*. Prófgráðan er viðurkennd í Bandaríkjunum og jafngildir grunnstigi í verkfræði. Skólinn er hluti af IONIS Education Group.

## Heimild

## Heimildaskrá
* Nicolas Tenoux (IPSA 2007), *6 mois dans la vie d’un Pilote de ligne: Les secrets du quotidien...*, 2020, Amazon, 51p., (), p.&nbsp;10
* Nicolas Tenoux (IPSA 2007), *6 months in the life of an Airline pilot: Daily life secrets …*, 2020, Amazon, 77p., (), p.&nbsp;10
* *Le futur de l'avion : Les prochains défis de l’industrie aéronautique*, Ivry-sur-Seine, FYP Éditions, 2020, 160 p. ()

## Tenglar

* Vefsíða skólans
* IONIS Education Group
Handknattleiksárið 1943-44

**Handknattleiksárið 1943-44** var keppnistímabilið í íslenskum handknattleik sem hófst haustið 1943 og lauk sumarið 1944. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.
## Karlaflokkur
### 1. deild
Valsmenn urðu Íslandsmeistarar. Átta lið tóku þátt í mótinu og keppt var með útsláttarfyrirkomulagi. 

*1. umferð*
* Valur - Víkingur 22:18
* Haukar - ÍR 19:10
* KR - Ármann 24:23
* Fram - FH 17:15

*Undanúrslit*
* Valur - Fram 16:12
* Haukar - KR 20:17

*Úrslitaleikur*
* Valur - Haukar 23:14

## Kvennaflokkur
### 1. deild
Ármenningar urðu Íslandsmeistarar í meistaraflokki kvenna á fullu húsi stiga. Keppt var í fimm liða deild með einfaldri umferð.

## Íslandsmótið utanhúss
Íslandsmótið í handknattleik kvenna utanhúss var haldið sumarið 1944. Ármannsstúlkur urðu meistarar þriðja árið í röð.

## Landslið
Engir formlegir landsleikir fóru fram á tímabilinu.
Snoop Dogg

**Calvin Cordozar Broadus, Jr.** (fæddur 20. október 1971), betur þekktur sem **Snoop Dogg**, er bandarískur rappari, leikari og skemmtikraftur. Hann er líka yfirlýstur kannabisneytandi og baráttumaður fyrir lögleiðingu þeirra, 

Hann gekk í gagnfræðiskólann Long Beach Polytechnic High School og var meðlimur í glæpagengi í Kaliforníu og stuttu eftir útskrift hans var hann handtekinn fyrir eign á kókaíni og sat fyrir það sex mánuði í fangelsi. 

## Tónlistarferill
Tónlistarferill hans hófst árið 1992 eftir hann var uppgötvaður af Dr. Dre. Hann þeytti frumraun sína sem listamaður með plötunni Doggystyle sem fór beint á toppinn í Bandaríkjunum. Hann hefur síðan gefið út tíu aðrar plötur sem hafa allar notið mikilla vinsælda, verið tilnefndur til þrettán Grammy-verðlauna og komið fram í 34 kvikmyndum.
Jeff Dunas

**Jeff Dunas** (fæddur 1954 í Los Angeles, Kaliforníu) er bandarískur ljósmyndari sem er helst þekktur fyrir myndir sínar af þekktum tónlistarmönnum, leikurum og skemmtikröftum. Hann er einnig útgefandi á nokkrum ljósmyndatímaritum og er faðir leikonunnar Alexa Davalos.
Calvin Klein

**Calvin Klein, Inc.** er bandarískt fatamerki sem var stofnaði árið 1968 af fatahönnuðinum Calvin Klein. Höfuðstöðvar fyrirtækisins eru í Manhattan í New York og eru í dag í eigu Phillips-Van Heusen. Eins og mörg önnur fatamerki er Calvin Klein með nafndráttinn cK.